สวัสดีครับ พอดีอยากสอบถามอาการร้อนวูบวาบที่หลังหัวโดยที่ร่างกายปกติ ไม่มีไข้ คิดว่าอยู่ดีๆ ก็เกิดอาการขึ้นเพราะได้รับรู้หรือเห็นอะไรบางอย่างที่ทำให้ตกใจ สะเทือนใจ ใจหาย แต่อาการไม่ได้อยู่ชั่วคราวแต่เป็นข้ามวันข้ามคืนเลยครับ อยากรู้ว่ามันเกิดขึ้นเพราะอะไร และมีวิธีแก้ไหมครับ
สวัสดีค่ะ การวินิจฉัยที่เป็นไปได้1.ปลายเส้นประสาทอักเสบที่เกิดจากการถูกกดทับ หรือเกิดจากสาเหตุอื่นๆเช่นการขาดวิตามินหรือเป็นเบาหวาน2.เส้นประสาทมีความผิดปกติในการรับความรู้สึก ทำให้รู้สึกมากจนเกินไป เช่นถูกลูบหรือสัมผัสเบาๆก็รู้สึกเจ็บ3.งูสวัด เป็นโรคผิวหนังชนิดหนึ่ง ที่อาจมีอาการแสบร้อนนำมาก่อนจะมีผื่นได้4.ความผิดปกติในสมองทำให้รับรู้ความรู้สึกผิดปกติแนะนำสังเกตอาการก่อนค่ะ ว่าอาาการร้อนวูบวาบดังกล่าวมา หายไปเองได้หรือไม่ หากเริ่ม มีอาการมากจนรบกวนชีวิตประจำวัน เป็นมากขึ้นเรื่อยๆ กินยาไม่ทุเลา หรือมีความผิดปกติของระบบประสาทอื่นๆร่วมด้วยเช่น แขนขาอ่อนแรง ใบหน้าเบี้ยว พูดไม่ชัด มีตุ่มน้ำใสขึ้นร่วมด้วย ควรไปพบแพทย์การดูแลตัวเองเบื้องต้น ควรหลีกเลี่ยงสิ่งกระตุ้น และหลีกเลี่ยงการทำท่าที่ทำให้เกิดอาการ เช่นการเสียดสี หรือการยกของหนัก หรืออยู่ในสถานการณ์ที่ทำให้ตกใจหรือใจหายดังกล่าวมา ร่วมกับรับประทานยาแก้ปวดปลายประสาท วิตามินบำรุงปลายประสาท รับประทานอาหารให้ครบ 5 หมู่